Minivacanța de Sf. Maria aglomerează punctele bulgare de frontieră. Recomandările MAE
Cetățenii români care intenționează să călătorească în Bulgaria sau să tranziteze acest teritoriu către Grecia sau Turcia sunt avertizați de Ministerul Afacerilor Externe că, de joi, 15 august, până duminică, 18 august, este posibil să fie înregistrați timpi crescuți de așteptare la trecerea prin punctele bulgare de frontieră, cu precădere la tranzitarea podului Giurgiu -Ruse.